Eksamenstrening muntlig (litteratur)

Oppgavene kan brukes som eksamenstrening, individuelt eller i grupper. De passer også som litterær fordypningsoppgave.

# **1: Å være utenfor felleskapet**



Edvard Munch: *Melankoli* 1891

**Oppgave:**

Å være utenfor felleskapet er et kjent motiv fra litteratur og malerkunst fra 1800 – tallet fram til i dag. Du skal velge minst to av tekstene i utvalget, og ta for deg hvordan dette motivet kommer til uttrykk i den enkelte teksten i form og innhold og deretter sammenlikne tekstene med hverandre. Du velger da mellom å gå i bredden med flere tekster eller dybden med få. Du kan også trekke inn andre tekster som passer inn i tematikken.

**Tekster:**

* Sigbjørn Obstfelder: «Jeg ser». Fra *Digte,* 1893 (S3 tekstsamling s. 151)
* Laila Stien: «Skolegutt».Fra *Nyveien,* 1979
* Kjell Askildsen: «Mennesker på kafé». Fra *En plutselig frigjørende tanke,* 1989 (S3 tekstsamling s. 274)
* Øystein S. Ziener: «Heimkomen son 1». Fra *Fanga, fanga i flukta,* 1992 (S1 s. 260)
* Knut Hamsun: Utdrag av *Sult* (S3 tekstsamling s. 144)
* Inger Hagerup: «Detalj av usynlig novemberlandskap». Fra *Hjertets krater*, 1964 (S3 tekstsamling s. 230)
* Mari Boine: «Det brente seg fast». Fra *Etter stillheten*, 1986 (S3 tekstsamling s. 271)
* Jon Fosse: «Eg har fått vite at ein kjenning brått er død». Fra *Prosa frå ein oppvekst*, 1994(S3 tekstsamling s. 284)
* Edvard Munch: *Melankoli*, 1891

# **2: Kulturmøter og kulturkonflikter**

**Oppgave:**

Møte mellom kulturer kan være møte mellom mennesker med forskjellige etnisk, religiøs, språklig og sosial bakgrunn.

Du skal velge minst to av tekstene i utvalget, og ta for deg hvordan dette motivet kommer til uttrykk i den enkelte teksten i form og innhold og deretter sammenlikne tekstene med hverandre. Du velger da mellom å gå i bredden med flere tekster eller dybden med få. Du kan også trekke inn andre tekster som passer inn i tematikken.

**Tekster:**

* Maurits C Hansen: «Luren»,1818 (S3 tekstsamling s. 69)
* Obstfelder: «Byen». Fra *Efterladte Arbeider i Udvalg*, skrevet i 1893 (S3 tekstsamling s. 153)
* Odd Børretzen: «Min bestemor», 1993 (S2 s. 219)
* Sissel Henriksen: «Under ein høg himmel». Intervju med Mari Boine 2006 (S2 s. 169)
* Mustafa Can: *Tett inntil dagene* (utdrag), 2005 (S2 s. 257)
* Yahaya Hassan: «Barndom» (dansk tekst). Fra *Digte,* 2013
* Catrhine Hellesøy: «– La oss avor, baosj kommer!» Reportasje fra Aftenposten 2011 (http://www.aftenposten.no/kultur/--La-oss-avor\_-baosj-kommer-5105458.html)

# **3: Identitet**

**Oppgave:**

Identitet defineres her som det kulturelt og psykologisk uttrykk for det som en person, gruppe eller nasjon oppfatter som konstant eller varig over tid. I litteraturen blir det ofte tematisert hvordan enkeltmennesker (eller grupper av mennesker) er på leit etter en identitet eller selvbilde som gir mening. Denne identitet kan føles tapt og/eller være i endring. I en nasjons historie er det ofte en leiting etter språklige og kulturelle røtter som kan gi nasjonens innbyggere en følelse av tilhørighet og fellesskap.

Du skal velge minst to av tekstene i utvalget, og ta for deg hvordan dette motivet kommer til uttrykk i den enkelte teksten i form og innhold og deretter sammenlikne tekstene med hverandre. Du velger da mellom å gå i bredden med flere tekster eller dybden med få. Du kan også trekke inn andre tekster som passer inn i tematikken.

**Tekster:**

* Maurits C Hansen: «Luren», 1818 (S3 tekstsamling s. 69)
* Bjørnstjerne Bjørnson: «Ja, vi elsker», 1870 (S3 tekstsamling s. 101)
* Sandemose: «Janteloven», 1933 (S3 tekstsamling s. 206)
* Rudolf Nilsen: «Storbynatt», 1925 (S3 tekstsamling s. 179)
* Inger Hagerup: «Detalj av usynlig novemberlandskap», 1964 (S3 tekstsamling s. 230)
* Simone De Beauvoir: *Det annet kjønn* (utdrag), 1949
* Berit Ås: «Sov dukke Lise», 1971 (S3 tekstsamling s. 251)
* Sigrun Wergeland: «Lille Norge» (skrevet til grunnskolejubileet), 1989 (S3 tekstsamilng s. 267)

**Læreplanmål:**

* beskrive hvordan ulike forestillinger om det norske kommer til uttrykk i sentrale tekster fra slutten av 1700-tallet til 1870-årene og i et utvalg samtidstekster
* lese et representativt utvalg samtidstekster, skjønnlitteratur og sakprosa, på bokmål og nynorsk og i oversettelse fra samisk, og reflektere over innhold, form og formål
* gjøre rede for et bredt register av språklige virkemidler og forklare hvilken funksjon de har
* tolke og vurdere sammenhengen mellom innhold, form og formål i sammensatte tekster
* analysere, tolke og sammenligne et utvalg sentrale norske og noen internasjonale tekster fra ulike litterære tradisjoner fra romantikken til i dag, og sette dem inn i en kulturhistorisk sammenheng
* gjøre rede for norsk språkdebatt og språkpolitikk på 1800-tallet
* gjøre rede for norsk språkdebatt og språkpolitikk fra år 1900 til i dag

**Læreplanmål som gjelder for muntlig eksamen:**

* bruke norskfaglige kunnskaper og begreper i samtaler om tekst og språk
* bruke kunnskap om retoriske appellformer i presentasjoner
* kombinere auditive, skriftlige og visuelle uttrykksformer og bruke ulike digitale verktøy i presentasjoner
* mestre ulike roller i samtaler, diskusjoner, dramatiseringer og presentasjoner
* bruke kunnskap om retoriske appellformer i diskusjoner og presentasjoner
* presentere norskfaglige emner og drøfte det framlagte stoffet
* formidle faginnhold presist og bruke digitale medier og verktøy i formidlingen
* drøfte norskfaglige og tverrfaglige emner ved hjelp av fagterminologi og helhetlig argumentasjon
* bruke retoriske og digitale ferdigheter til å produsere og framføre sammensatte tekster
* referere til og vurdere kilder i aktuelle faglige situasjoner
* bruke kilder på en kritisk og etterprøvbar måte og beherske digital kildehenvisning